
Posėdis įvyko 2022-08-11,  13.00-13.35 val.
Posėdžio pirmininkas – Vitalijus Gailius, Joniškio rajono savivaldybės meras.
Posėdžio sekretorė – Akvilė Mickevičiūtė, Kanceliarijos skyriaus specialistė.
Posėdžio pirmininkas Vitalijus Gailius paskelbė posėdžio pradžią.
Taryboje yra 25 nariai.
Dalyvavo 18 tarybos narių (sąrašas pridedamas). Kvorumas buvo.
Nedalyvavo: Narsutis Boruta (išvykęs), Petras Giržadas (liga), Romas Karūžna (išvykęs), Sarah Louise Mitrike (išvykusi), Marcijonas Urmonas (išvykęs), Nijolė Valuckienė (liga), Ernestas Vasiliauskas (komandiruotė).
[bookmark: _Hlk523236586]Posėdyje dalyvavo administracijos direktorius Tomas Armonavičius, administracijos direktoriaus pavaduotojas Aivaras Rudnickas, savivaldybės kontrolierė Alma Žukauskytė, Teisės ir metrikacijos skyriaus vedėja Agnė Valaitienė, Ekonominės plėtros ir investicijų skyriaus vedėja Vilija Aleksienė, Ekonominės plėtros ir investicijų skyriaus vyriausioji specialistė                   Egidija Daunorienė.
[bookmark: _Hlk528064364]Posėdžio pirmininkas Vitalijus Gailius informavo komiteto narius, kad darbotvarkėje            1 klausimas ir priminė nusišalinimo nuo klausimo svarstymo tvarką.
Tarybos nariai bendru sutarimu pritarė darbotvarkei.
DARBOTVARKĖ:
Dėl tikslingumo įgyvendinti projektą „Universalios sporto salės ir baseino komplekso statyba ir viešųjų paslaugų teikimas“ viešojo ir privataus sektorių partnerystės būdu,                    reg. 2022-07-25 Nr. TSP-159.
Pranešėja – Ekonominės plėtros ir investicijų skyriaus vedėja Vilija Aleksienė.
[bookmark: _Hlk49755210]SVARSTYTA. Sprendimo „Dėl tikslingumo įgyvendinti projektą „Universalios sporto salės ir baseino komplekso statyba ir viešųjų paslaugų teikimas“ viešojo ir privataus sektorių partnerystės būdu“ projektas Nr. TSP-159.
Ekonominės plėtros ir investicijų skyriaus vedėja Vilija Aleksienė pristatė sprendimo projektą.
Savivaldybės kontrolierė Alma Žukauskytė pristatė „Išvadą dėl viešojo ir privataus sektoriaus partnerystės projekto „Universalios sporto salės ir baseino statyba ir viešųjų paslaugų teikimas“ tikslingumo“.
Antikorupcijos komisijos pirmininkas Kęstutis Mačiulis pristatė sprendimo projekto        „Dėl tikslingumo įgyvendinti projektą „Universalios sporto salės ir baseino komplekso statyba ir viešųjų paslaugų teikimas“ viešojo ir privataus sektorių partnerystės būdu“ vertinimą.
Tarybos nariai uždavinėjo klausimus (žiūrėti vaizdo įrašą).
Posėdžio pirmininkas Vitalijus Gailius pasakė, kad trys komitetai svarstė sprendimo projektą ir jam pritarė, Aplinkos ir kaimo reikalų komitetas sprendimo projektui nepritarė.
NUSPRĘSTA. Priimti sprendimą „Dėl tikslingumo įgyvendinti projektą „Universalios sporto salės ir baseino komplekso statyba ir viešųjų paslaugų teikimas“ viešojo ir privataus sektorių partnerystės būdu“ (balsavo: už – 16, prieš – 0, susilaikė – 2; sprendimas Nr. T-150).
Pasibaigus darbotvarkės klausimams tarybos nariai išsakė savo pareiškimus (žiūrėti vaizdo įrašą).

